**GRADSKA KNJIŽNICA SAMOBOR**

SAMOBOR, Miroslava Krleže 9, OIB: 54589356882

**BILJEŠKE UZ FINANCIJSKA IZVJEŠĆA**

za razdoblje: 1. siječanj 2024. – 31. prosinca 2024.godine

**1. IZVJEŠTAJ O PRIHODIMA I RASHODIMA, PRIMICIMA I IZDACIMA**

**Bilješka 1. Ukupni prihodi**

U izvještajnom razdoblju ostvareni su ukupni prihodi u iznosu od 723.100,93 € i imaju sljedeću strukturu:

|  |  |  |  |
| --- | --- | --- | --- |
| **RAČ** | **OPIS** | **OSTVARENO €** | **STRUKTURA %** |
| **2023.g.** | **2024.g.** | **%** |
| 636 | Pomoći proračunskim korisnicima iz proračuna koji im nije nadležan |  33.223,92  |  36.403,00  | 110% | 5% |
| 652 | Prihodi po posebnim propisima |  39.294,39  |  37.234,58  | 95% | 5% |
| 661 | Prihodi od prodaje proizvoda i robe te pruženih usluga |  1.860,44  |  2.597,82  | 140% | 0% |
| 663 | Donacije od pravnih i fizičkih osoba izvan općeg proračuna |  4.081,21  |  -  | 0% | 0% |
| 671 | Prihodi iz nadležnog proračuna za financiranje redovne djelatnosti proračunskih korisnika |  471.400,86  |  646.865,53  | 137% | 89% |
|  | **UKUPNI PRIHODI** |  **549.860,82**  |  **723.100,93**  | **132%** | **100%** |

U strukturi prihoda najznačajniji su prihodi iz proračuna grada Samobora za financiranje redovne djelatnosti proračunskih korisnika u visini od 646.865,53 € što čini 89% ukupnih prihoda izvještajnog razdoblja.

U izvještajnom razdoblju ostvareno je povećanje prihoda za 32% u odnosu na prethodno razdoblje.

**636** - Pomoći proračunskim korisnicima iz proračuna koji im nije nadležan odnose se na prihode iz proračuna Zagrebačke županije i proračuna Ministarstva kulture. Ovi prihodi su povećani u odnosu na prošlo izvještajno razdoblje za 10 % zbog većeg priljeva sredstava iz navedenih proračuna.

**652**- Prihodi po posebnim propisima odnose se na prihode vezane uz djelatnost knjižnice i smanjeni su u donosu na prethodno izvještajno razdoblje za 5 %.

**661**- Prihodi od prodaje proizvoda i robe te pruženih usluga odnose se na prodaju knjiga i usluge fotokopiranja i povećani su za 40% odnosno za 737,38€.

**671**- Prihodi iz nadležnog proračuna za financiranje redovne djelatnosti proračunskih korisnika odnose se na prihode iz Proračuna grada Samobora i povećani su za 37 % u odnosu na prošlo izvještajno razdoblje. Povećanje se najvećim dijelom odnosi na povećanje rashoda za usluge i rashoda za zaposlene.

**Bilješka 2. Ukupni rashodi**

U izvještajnom razdoblju ostvareni su ukupni rashodi u iznosu od 681.956,94 € i imaju sljedeću strukturu:

|  |  |  |  |
| --- | --- | --- | --- |
| **RAČ** | **OPIS** | **OSTVARENO €** | **STRUKTURA %** |
| **2023.g.** | **2024.g.** | **%** |
| 311 | Plaće (bruto) | 246.606,54 | 288.560,97 | 117% | 42% |
| 312 | Ostali rashodi za zaposlene | 36.417,80 | 59.008,44 | 162% | 9% |
| 313 | Doprinosi na plaće | 40.690,06 | 47.612,55 | 117% | 7% |
| 321 | Naknade troškova zaposlenima | 10.298,09 | 10.257,40 | 100% | 2% |
| 322 | Rashodi za materijal i energiju | 22.776,96 | 22.266,08 | 98% | 3% |
| 323 | Rashodi za usluge | 113.308,67 | 170.375,45 | 150% | 25% |
| 329 | Ostali nespomenuti rashodi poslovanja | 5.849,80 | 6.188,54 | 106% | 1% |
| 343 | Ostali financijski rashodi | 438,66 | 514,75 | 117% | 0% |
| 372 | Ostale naknade građanima i kućanstvima iz proračuna | 722,50 | 0,00 | 0% | 0% |
| 3 | RASHODI POSLOVANJA  | 477.109,08 | 604.784,18 | 127% | 89% |
| 422 | Postrojenja i oprema | 56.435,50 | 29.046,03 | 51% | 4% |
| 424 | Knjige, umjetnička djela i ostale izložbene vrijednosti | 51.991,66 | 48.126,73 | 93% | 7% |
| 4 | RASHODI ZA NABAVU PROIZVEDENE DUGOTRAJNE IMOVINE | 108.427,16 | 77.172,76 | 71% | 11% |
|   | **UKUPNI RASHODI** | **585.536,24** | **681.956,94** | **116%** | **100%** |

U strukturi rashoda najznačajnije su plaće (bruto) u visini od 288.560,97€ što čini 42% ukupnih rashoda izvještajnog razdoblja.

U izvještajnom razdoblju ostvareno je povećanje rashoda za 16 % u odnosu na prethodno razdoblje.

**311** - Plaće (bruto) povećane su za 17% u odnosu na prethodno razdoblje zbog povećanja osnovice za obračun plaće i povećanja za minuli rad. Plaće se isplaćuju za 15 djelatnika.

**312** - Ostali rashodi za zaposlene obuhvaćaju dar u naravi, dar za djecu, regres, božićnicu i nagrade zaposlenima. Ovi rashodi povećani su za 62 % u odnosu na prethodno izvještajno razdoblje zbog povećanja neoporezivih naknada i isplate 8 jubilarnih nagrada.

**313** - Doprinosi na plaće povećani su za 17 % u odnosu na prethodno razdoblje zbog povećanja osnovice za obračun plaće i povećanja za minuli rad.

**321**- Naknade troškova zaposlenima odnose se na naknade za prijevoz radnika na posao i bilježe neznatno smanjenje u odnosu na prošlu godinu.

**322**- Rashodi za materijal i energiju obuhvaćaju rashode za uredski materijal, energiju materijal i dijelove za tekuće i investicijsko održavanje i sitan inventar. Ova pozicija smanjena je za 2% u odnosu na isto razdoblje prethodne godine.

**323 -** Rashodi za usluge obuhvaćaju usluge telefona, pošte i prijevoza, usluge tekućeg investicijskog održavanja, usluge promidžbe i informiranja, komunalne usluge zakupnine i najamnine, zdravstvene usluge, intelektualne usluge te računalne i ostale usluge. Ova pozicija povećana je za 50 % u odnosu na prethodno razdoblje najvećim dijelom zbog povećanih rashoda za usluge tekućeg i investicijskog održavanja.

**329**- Ostali nespomenuti rashodi poslovanja obuhvaćaju nagrade po raspisanim književnim natječajima i povećani su za 6% u odnosu na prethodno razdoblje.

 **422**- Rashodi za nabavu opreme odnose se na rashode za nabavu uredske opreme i namještaja te opreme za ostale namjene. U odnosu na prošlo izvještajno razdoblje ovi rashodi bilježe smanjenje za 49 %.

**424**- Rashodi za nabavu knjiga, umjetničkih djela i ostale izložbene vrijednosti povećani su u odnosu na prethodno izvještajno razdoblje za 7% zbog povećane nabave knjiga.

**Bilješka 3. Višak prihoda i primitaka raspoloživ u sljedećem razdoblju**

U izvještajnom razdoblju ostvaren je višak prihoda u iznosu od 41.143,99 €, preneseni manjak prihoda iz prethodne godine iznosi 43.336,94 €. Ukupno ostvareni manjak prihoda za pokriće u sljedećem razdoblju iznosi 2.192,95 €. Manjak prihoda čini metodološki manjak iz proračuna grada Samobora u iznosu od 12.178,43 € i višak prihoda posebnih namjena u iznosu od 9.985,48 €.

**2. BILANCA**

**Bilješka 4. IMOVINA (BILANCA B001)**

Ukupna vrijednost Imovine na kraju izvještajnog razdoblja iznosi 362.391,85 € i ima sljedeću strukturu:

|  |  |  |  |
| --- | --- | --- | --- |
| **RAČ** | **OPIS** | **STANJE** | **STRUKTURA %** |
| **01.01.2024.g.** | **31.12.2024.g.** | **%** |
| 022 | Postrojenja i oprema | 75.221,69 | 89.552,32 | 119% | 23% |
| 024 | Knjige, umjetnička djela i ostale izložbene vrijednosti | 245.875,57 | 253.956,36 | 103% | 65% |
| 0 | NEFINANCIJSKA IMOVINA | 321.097,26 | 343.508,68 | 107% | 87% |
| 111 | Novac u banci | 72,54 | 0,00 | 0% | 0% |
| 113 | Novac u blagajni | 193,60 | 231,98 | 120% | 0% |
| 129 | Ostala potraživanja | 231,15 | 1.058,75 | 458% | 0% |
| 166 | Potraživanja za prihode od prodaje proizvoda i robe te pruženih usluga i za povrat po protestiranim jamstvima | 34,50 | 34,50 | 100% | 0% |
| 167 | Potraživanja proračunskih korisnika za sredstva uplaćena u nadležni proračun i za prihode od HZZO-a na temelju ugovornih obveza | 16.170,59 | 12.812,58 | 79% | 3% |
| 193 | Kontinuirani rashodi budućih razdoblja | 24.592,21 | 35.248,14 | 143% | 9% |
| 1 | FINANCIJSKA IMOVINA | 41.294,59 | 49.385,95 | 120% | 13% |
|  | **IMOVINA** | **362.391,85** | **392.894,63** | **108%** | **100%** |

U strukturi imovine najznačajnija je proizvedena dugotrajna imovina u visini od 343.508,68 € što čini 87% ukupne imovine.

U izvještajnom razdoblju ostvareno je ukupno povećanje imovine za 8% u odnosu na početno stanje.

**0** – Nefinancijska imovina povećana je za novonabavljenu imovinu i umanjena za ispravak vrijednosti. Nabavna vrijednost iznosi 1.407.529,15 €, ispravak vrijednosti iznosi 1.064.020,47 € te sadašnja vrijednosti dugotrajne imovine iznosi 343.508,68€.

**113** - Novac u blagajni zna zadnji dan izvještajnog razdoblja iznosi 231,98 €.

**129** - Ostala potraživanja na kraju izvještajnog razdoblja iznose 1.058,78 € a odnose na sredstva za naknadu bolovanja od strane HZZO.

**166 -** Potraživanja za prihode od prodaje proizvoda i robe te pruženih usluga iznose 34,50 €. Ova potraživanja su dospjela.

 **167** - Potraživanja za prihode iz proračuna odnose se na uplaćene vlastite prihode , prihode po posebnim namjenama i prihode od pomoći u proračun i na kraju izvještajnog razdoblja iznose 12.812,58 €.

**193** - Kontinuirani rashodi budućih razdoblja iznose 35.248,14 € a odnose na plaću za prosinac koja se isplaćuje u siječnju.

**Bilješka 5. OBVEZE I VLASTITI IZVORI (BILANCA B003)**

Na dan izvještajnog razdoblja ukupna vrijednost obveza i vlastitih izvora je 392.894,63 € i imaju sljedeću strukturu:

|  |  |  |  |
| --- | --- | --- | --- |
| **RAČ** | **OPIS** | **STANJE** | **STRUKTURA %** |
| **01.01.2024.g.** | **31.12.2024.g.** | **%** |
| 231 | Obveze za zaposlene | 23.870,56 | 34.477,96 | 144% | 9% |
| 232 | Obveze za materijalne rashode | 29.942,16 | 15.680,07 | 52% | 4% |
| 239 | Ostale tekuće obveze | 497,29 | 1.290,73 | 260% | 0% |
| 24 | Obveze za nabavu nefinancijske imovine | 30.287,02 | 95,64 | 0,32% | 0% |
| 2 | OBVEZE | 84.597,03 | 51.544,40 | 61% | 13% |
| 911 | Vlastiti izvori | 321.097,26 | 343.508,68 | 107% | 87% |
| 922 | Višak/manjak prihoda | -43.336,94 | -2.192,95 | 5% | -1% |
| 96 | Obračunati prihodi poslovanja | 34,50 | 34,50 | 100% | 0% |
|  9 | VLASTITI IZVORI | 277.794,82 | 341.350,23 | 123% | 87% |
|  | **OBVEZE I VLASTITI IZVORI** | **362.391,85** | **392.894,63** | **108%** | **100%** |

U strukturi obveza i vlastitih izvora najznačajniji su vlastiti izvori u visini od 343.508,68€ što čini 87% ukupnih obveza i vlastitih izvora.

U izvještajnom razdoblju ostvareno je ukupno povećanje obveza i vlastitih izvora za 7% u odnosu na početno stanje.

**231** - Obveze za zaposlene odnose na plaću za prosinac koja se isplaćuje u siječnju i iznose 34.477,96€.

**232** - Obveze za materijalne rashode odnose se na rashode koji su nastali u izvještajnom razdoblju a dopijevaju na naplatu u sljedećoj godini i iznose 15.680,07 €.

**239**- Ostale tekuće obveze odnose se na obveze za povrat u proračun u iznosu od 1.290,73 €

**24** - Obveze za nabavu nefinancijske imovine iznose 95,64 € odnose se na rashode za nabavljenu dugotrajnu imovinu u izvještajnom razdoblju a dospijevaju na naplatu u sljedećoj godini.

**911** – Vlastiti izvori na kraju izvještajnog razdoblja iznose 343.508,68 € što odgovara stanju nefinancijske imovine.

**922**- Višak/manjak prihoda - na kraju izvještajnog razdoblja ostvaren je manjak prihoda u ukupnom iznosu od 2.192,95€. Metodološki manjak iz proračuna iznosi 12.178,43 € a višak prihoda posebnih namjenama iznosi 9.985,48 €.

**96 –** Obračunati prihodi poslovanja odnose se na vlastite prihode u iznosu od 34,50 € a koji nisu naplaćeni.

**3. IZVJEŠTAJ O OBVEZAMA**

|  |  |  |  |
| --- | --- | --- | --- |
| Opis obveze | Ukupno obveze | Nedospjele obveze | Dospjele obveze |
|
| Međusobne obveze subjekata općeg proračuna | 1.290,73 | 1.290,73 |   |
| Obveze za rashode poslovanja | 50.158,03 | 50.157,71 | 0,32 |
| Obveze za nabavu nefinancijske imovine | 95,64 | 95,64 | 0,00 |
| **Stanje obveza na kraju izvještajnog razdoblja** | **51.544,40** | **51.544,08** | **0,32** |

**Bilješka 6. Stanje obveza na kraju izvještajnog razdoblja**

Stanje obveza na kraju izvještajnog razdoblja iznosi 51.544,40 € od čega se na nedospjele obveze odnosi 51.544,08 € a na dospjele obveze do 60 dana 0,3 €. Ukupne obveze čine međusobne obveze subjekata općeg proračuna u iznosu od 1.290,73 €, obveze za rashode poslovanja iznose 50.158,03 €, a obveze za nabavu nefinancijske imovine iznose 95,64 €.

**4. IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA**

**Bilješka 7. PROMJENE U VRIJEDNOSTI I OBUJMU IMOVINE - (P-VRIO 9151)**

Promjena u vrijednosti i obujmu imovine izvršena je u iznosu od 71,36 €. Navedeni iznos odnosi se na smanjenje obujma dugotrajne imovine koja je otpisana radi dotrajalosti.

**5. OSTALO**

Gradska knjižnica Samobor na dan 31.12.2024. godine nema sudskih sporova, nema primljenih instrumenata osiguranja plaćanja, te nema izdanih instrumenata osiguranja plaćanja.

 RAVNATELJICA:

 Mirjana Dimnjaković